কিফিৰে জিলা

কিফিৰে (Pron:/ˈkɪfɑɪə/) নাগালেণ্ডৰ টুৱেনছাং জিলাৰ একাংশ সামৰি নতুনকৈ সৃষ্টি কৰা নাগালেণ্ডৰ নৱমখন জিলা৷ ২০১১ চনৰ লোকপিয়ল অনুসৰি কিফিৰে, লংলেং জিলাৰ পিছতে নাগালেণ্ডৰ এঘাৰখন জিলাৰ ভিতৰত দ্বিতীয় জনবহুল জিলা৷

 ভৌগোলিক অৱস্থান 
কিফিৰে জিলাৰ উত্তৰে টুৱেনছাং জিলা, পশ্চিমে ফেক জিলা আৰু পূবে ম্যানমাৰ অৱস্থিত৷ এই জিলাৰ মূলকেন্দ্ৰ কিফিৰে চহৰত, যি সাগৰ পৃষ্ঠৰ পৰা ৮৯৬ মিটাৰ উচ্চতাত অৱস্থিত৷ কিফিৰে জিলাৰ মূখ্য টাউনসমূহ হৈছে, চেয়’চুং (Seyochung), চিটিমি (Sitimi), পুংৰ’ (Pungro) আৰু কিফিৰে৷ সাগৰ পৃষ্ঠৰ পৰা ৩৮৪১ মিটাৰ উচ্চতাৰে নাগালেণ্ডৰ সৰ্বোচ্ছ শিখৰ ’মাউন্ট চাৰামাটি’ (Saramati), এইখন জিলাতে অৱস্থিত৷ 

 জনসংখ্যা 
২০১১ চনৰ লোকপিয়ল অনুসৰি কিফিৰে জিলাৰ মুঠ জনসংখ্যা ৭৪,০৩৩ জন৷  গতিকে ভাৰতৰ জিলাসমূহৰ ভিতৰত জনসংখ্যাৰ ফালৰ পৰা এই জিলাৰ স্থান ৬২৫তম (মুঠ ৬৪০ খনৰ ভিতৰত)৷ কিফিৰেৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৬১ গৰাকী৷ এই জিলাৰ সাক্ষৰতাৰ হাৰ ৭১.১% 

জিলাখনৰ মূল জনজাতিসমূহ হৈছে চাংটাম (Sangtam), ইমচুংগাৰ (Yimchunger) আৰু ছেমা (Sema)৷

 তথ্যসূত্ৰ 

 বাহ্যিক সংযোগ 


শ্ৰেণী:নাগালেণ্ডৰ জিলা